Melmi ara yesleb urumi?
Sécurité dans les hôpitaux psychiatrique
UrgaY ddunit tenneqlab, tuYal d amejjay imeslab,
kra gar imuḍan-is d irumyen.
Wiyaḍ merra d ṭṭellab, sean neY bubben laṣel aerab,
s nnefxa deg-s i yessalayen.
Amejjay yessaked ṣṣifa, yezwar yesteqsa at Faffa,
sakin yuYal Yer widen.
Inuda ad yegzu tilufa, maca, ayen deg-sen yufa,
mačči d ayen yemgaraden.
Am irumyen, am waeraben, d taḍṣa n medden i ten-yesselben,
slaqaben-ten ṣṣbeḥ, tameddit.
Ẓẓayet teekemt bubben, ata wayen i ten-iceYben:
"Ur ssinen ara taqbaylit".
Yenna-yasen "ulac aYbel, awi-d kan ul ad tt-yeqbel,
yella ttawil i waya".
Nnan-as "si yir lehdur nemmel, aha mel-aY-d amek, Yiwel!
Sani ad ner mi ara neffeY sya"?
“Ay arumi kečč tqefzeḍ, ihi nadi ad tafeḍ,
ddu, ur d-yeqqim waddud!
Ayen-nniḍen akk d leYlaḍ, ḍfer kan abrid Uzerrad,
win yenjer dadda-s Lmulud!
I kečč ay aerab yak tesliḍ neY triḍ ad teqqimeḍ akka telliḍ,
ad truḥeḍ si ṭṭlam Yer wayeḍ?
Taqbaylit ma ur tt-teYriḍ, ddunit amzun ur tt-teẓriḍ,
maca, awer d ak-taweḍ”!
Aerab yeereḍ ad yelmed, maca, awer d as-taweḍ,
aqerru n wefḍis yeqqur.
S arumi ad nessefqed, ad nawli anda yewweḍ,
ma yekkat-itt s ucaqur.
D tidet ddunit tenneqlab, arumi yeqqel yessen ṣṣwab,
yettmeslay tutlayt n Muḥya.
Aqbayli akken d-yenneqlab, wungif yeeraq-as ṣṣwab,
yeqqel s yiman-is yeṣṣeḍḥa.
yeqqel s yiman-is yeṣṣeḍḥa, tagi n tikkelt-a tṣeḥḥa,
d tiYrit s wazal-is.
DYa ul-is deg-s yerḥa, lemmer ad yili s tidet Ğeḥḥa,
ur izemmer ad t-yerr tezleg tikli-s.
S tYawla i yetteddu ad yaweḍ, d tazla zdeffir Uzerrad,
deg webrid yenjer dda Lmulud.
Ay arumi tugadeḍ! Maca, imi kečč tzewreḍ,
temmektiḍ-d teseiḍ lejdud.
Ay arumi din din tukiḍ, dYa di teqbaylit teğğiḍ,
Yer tefransist tuYaleḍ.
Tanemmirt Yef kra d aY-tefkiḍ, neḍfer-ik mi d aY-d-tewwiḍ
s iman-nneY Yer d-aY-tezzuYreḍ!
La yekkat ugeffur tura, nekk yeṭṭṣen berra,
ffeefaeeY-d seg yiḍes.
A ziY ur tenneqlab ara! Ma d kra din merra,
allaY-iw i usaru-s la yettales.
Γas d targit ideg kecmeY, griY-d ssarameY
ur tettYama kan d lekteb.
Ay asirem a k-nessawaleY, ahat a k-YaḍeY,
ini-yas i urumi ad yesleb!!!
Seid At Meemmer
kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn